Briged Abu Ali Mustafa

Briged Abu Ali Mustafa () ialah sayap bersenjata Barisan Rakyat untuk Pembebasan Palestin (PFLP), parti beraliran Marxisme–Leninisme di wilayah Palestin.

 Orang penting 
 Abu Jamal () ialah nama samaran bagi panglima yang menjadi jurucakap bagi pertubuhan ini.

 Sejarah 
Pada asalnya dinamakan sebagai Briged Helang Merah (), mereka menukar nama pada 2001 sempena nama Abu Ali Mustafa, pemimpin PFLP, yang dibunuh Israel pada Ogos 2001. Mereka giat menyerang tentera Israel semasa Intifadah Kedua

Pada 16 Julai 2007, Presiden Mahmud Abbas meminta semua kumpulan penentangan di Palestin untuk menyerahkan senjata mereka kepada Pihak Berkuasa Palestin. Walaupun beberapa anggoota sayap bersenjata Fatah, Briged Syuhada al-Aqsa mematuhi, Briged Abu Ali Mustafa menolaknya, dan menyatakan bahawa mereka tidak akan berhenti menentang sehingga Israel keluar dari semua bahagian Tebing Barat dan Genting Gaza.

Briged Abu Ali Mustafa menyertai perang Israel–Palestin 2021. Mereka turut menyertai perang Israel–Palestin 2023 menentang Israel dan tentera mereka menyertai operasi yang dilancarkan Hamas.

 Sokongan luar 
PFLP, dan Briged Abu Ali Mustafa, menerima sokongan kewangan dan ketenteraan dari Iran. Hubungan ini mungkin bermula sekitar 2013, dan walaupun tahap sebenar sokongan ini tidak jelas, PFLP dan Briged Abu Ali Mustafa berulang kali mengaku mereka bersekutu dengan Iran, Syria dan Paksi Perjuangan.

 Lihat juga 
 Barisan Demokratik untuk Pembebasan Palestin
 Parti Pembebasan Rakyat Revolusi
 Penentangan Syria

 Rujukan 

Kategori:Nasionalisme Arab di wilayah Palestin